देशमा हत्या, हिंसा र बलात्कारका घटनाहरू दिनप्रतिदिन बाहिर आइरहँदा मनमा पीडा,क्रोध र निराशपनले सताइरहेको छ । छोरी भएर जन्मनु भनेको समाजका ब्वाँसोरूपी मानवका निम्ति शिकार गर्ने जीव भएर तड्पी तडपी मर्नु पर्दोरहेछ । पछिल्लो कञ्चनपुरको घटनाले यस्तै खालको पीडा दिएको छ । १३ वर्षीय बालिका निर्मला पन्तको बलात्कारपछि हत्या भएको घटना २ महिना पुग्न लाग्दा समेत अझै अनुसन्धानले गति लिन नसक्नु आफैमा लज्जास्पद विषय बन्यो । हाम्रा सुरक्षा संयन्त्रहरू महिला र बालिका माथि हुने घटनाहरूमा कत्तिको संवेदनशील छन् भन्ने कुरा कञ्चनपुर घटनाबाट अल्ट्रासाउण्ड गरे जस्तै छर्लङ पा¥यो । यो लेखमा बलात्कारका घटनाहरूमा प्रहरी कत्तिको संवेदनशील हुँदोरहेछ र कञ्चनपुरको घटनाको अनुसन्धान कसरी हुनुपथ्र्यो, कसरी गरियो र कसरी प्रमाण मेटाउन थालियो भन्ने विषयलाई उठान गर्न खोजेको छु ।
